Държавен вестник, бр. 54, 2024 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  54
Всички дейности, свързани с нарушаване 
целостта на земните пластове, да бъдат извърш­
вани в присъствие на археолог при условията на 
чл. 161, ал. 2 от ЗКН.
Извършването на посочените дейности в гор­
ски територии, както и на нови инвестиционни 
намерения, се осъществява в съответствие с 
разпоредбите на Закона за горите.
След приключване на процедурата по пре­
доставяне на статут на обекта определените 
граници и предписания за опазване на терито­
рията на недвижимата културна ценност и на 
охранителната є зона следва да бъдат отразени 
в общите и подробните устройствени планове 
на населеното място съгласно изискванията на 
чл. 79, ал. 6 от ЗКН. 
Обектът да бъде отразен в кадастралната карта 
съгласно Наредба № РД-02-20-5 от 15.12.2016 г. за 
съдържанието, създаването и поддържането на 
кадастралната карта и кадастралните регистри 
(ДВ, бр. 4 от 2017 г.). Община Стара Загора следва 
да уведоми заинтересованите лица.
3. Основни съображения за издаване на акта:
С писмо с вх. № 33-00-664/20.01.2022 г. ди­
ректорът на НИНКН внася в Министерството 
на културата предложение по чл. 64 от ЗКН и в 
писмо с вх. № 33-00-664/26.10.2021 г. с приложен 
протокол от 12.10.2021 г. на междуведомствена 
комисия, назначена със Заповед № РД-9К-360 
от 30.09.2021 г. на министъра на културата, са 
посочени следните мотиви за предложението:
Археологически проучвания в района за първи 
път са осъществени в периода 1971 – 1974 г. от 
българо-съветска експедиция под ръководството 
на Евгений Черных и Ана Радунчева. В периода 
1956 – 1961 г. е извършено геоложко картиране 
в района.
Първите проучватели на Ай бунар подчертават, 
че броят на откритите стари рудни изработки не 
е окончателен и поради естеството на терена и 
специфичното запълване на изчерпаните кариери 
може да се прогнозира наличието на значително 
количество неидентифицирани структури.
НАИМ – БАН, и Регионалният исторически 
музей – Стара Загора, предприемат стъпки за 
възстановяване на проучванията през 2018 г. Те 
показват, че площта на халколитните медни руд­
ници е над два пъти по-голяма от първоначално 
предполаганото и регистрираното.
Размерът на праисторическите рудници в м. 
Ай бунар свидетелства за промишлен рудодобив 
още през V хил. пр. Хр. След подновяване на ар­
хеологическите проучвания в района на Ай бунар 
са регистрирани останки от 24 праисторически 
рудни изработки. Те са следствие от открит до­
бив на руда и представляват негативни линейни 
форми на повърхността, разположени в скални 
проявления с интензивни медни минерализации. 
Поради запълването им със седимент, значителна 
част от тях са неразпознаваеми на терен. Посока­
та им следва тази на рудните жили – СИ – ЮЗ. 
Размерите им са различни, като най-дългата от 
тях е 176 м.
Праисторическите медни рудници Ай бунар 
са най-големите и най-добре запазени мини от 
периода на халколита в Европа и Мала Азия.
Заповедта да се впише в Националния публичен 
регистър на недвижимите културни ценности към 
Националния институт за недвижимо културно 
наследство.
Пълният текстови и графичен материал за обек­
та по т. 1, приложение към настоящата заповед, 
се съхранява в Националния документален архив 
на Националния институт за недвижимо културно 
наследство. Достъпът до него се осъществява чрез 
регистъра по чл. 68 от ЗКН към Националния 
институт за недвижимо културно наследство.
Настоящата заповед да се обнародва в „Дър­
жавен вестник“ съгласно чл. 65, ал. 2 от ЗКН.
На основание чл. 72, ал. 1 от Администра­
тивнопроцесуалния кодекс (АПК) заповедта да 
се съобщи по реда, по който е направено уве­
домлението по чл. 66 от АПК, чрез публикуване 
на интернет страницата на Министерството на 
културата. 
Заповедта може да се обжалва по реда на АПК 
пред Административния съд – Стара Загора, в 
едномесечен срок от съобщението за издаването є.
За министър: 
Ч. Георгиев
4082
ЗАПОВЕД № РД-9Р-1
от 28 февруари 2024 г.
На основание чл. 14, ал. 1, т. 2 и чл. 65, ал. 1, 
т. 3 от Закона за културното наследство (ЗКН), 
чл. 26 и 35 от Административнопроцесуалния 
кодекс, Заповед № РД-09-940 от 6.11.2023 г. на 
министъра на културата, предложение на дирек­
тора на НИНКН с вх. № 33-00-904/18.10.2023 г. 
ведно с фиш № 2 по чл. 28 от Наредба № 3 от 
10 юли 2019 г., решение по т. 5 на Специализи­
рания експертен съвет за опазване на недвижи­
мите културни ценности (СЕСОНКЦ), назначен 
със Заповед № РД-09-866 от 24.10.2023 г. на 
министъра на културата, от протокол № 105 
на заседание на СЕСОНКЦ, състояло се на 
28 – 29.12.2023 г. и 4.01.2024 г., одобрен от минис­
търа на културата с рег. № ПР-11/12.02.2024 г., 
и уведомление по чл. 26, ал. 1 от АПК с рег. 
№ 33-00-904/15.12.2023 г. нареждам:
1. Предоставям статут и определям режими 
за опазване (териториален обхват – граници, 
охранителна зона и предписания за опазване) на 
обект Манастирска църква „Св. Йоан Кръсти­
тел“ – Зелениковски манастир „Св. Йоан Кръс­
тител“, м. Зелениковец, с. Черни Осъм, община 
Троян, област Ловеч, сграда с идентификатор 
80981.133.18.1, в имот с идентификатор 80981.133.18 
по КККР на с. Черни Осъм, с класификация на 
единична архитектурно-строителна, историческа 
и художествена недвижима културна ценност от 
Новото време, с категория „местно значение“.
1.1. Определям режими за опазване на недви­
жимата културна ценност, както следва:
1.1.1. Териториален обхват и граници на еди­
ничната недвижима културна ценност (ЕНКЦ):